Diari Oficial de la Generalitat Valenciana


Sumari del DOGV 5236, del 07-04-2006 (2006/3549)

RESOLUCIÓ de 21 de març de 2006 de la Conselleria de Benestar Social, per la qual es dóna publicitat als crèdits que han de finançar els Premis Escolars Per a Evitar Entropessades en matèria d'Accessibilitat al Medi Físic (2005-2006), regulats en l'Orde de 29 de novembre de 2005.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3549


Data del document
:   21-03-2006

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * premi cultural
    * alumnat
    * centre d'ensenyament
    * mitjans per a discapacitats
    * alumne
    * distinció honorífica

RESOLUCIÓ de 21 de març de 2006 de la Conselleria de Benestar Social, per la qual es dóna publicitat als crèdits que han de finançar els Premis Escolars Per a Evitar Entropessades en matèria d'Accessibilitat al Medi Físic (2005-2006), regulats en l'Orde de 29 de novembre de 2005. [2006/X3549]  
L'Orde de 29 de novembre de 2005 de la Conselleria de Benestar Social, per la qual es convoquen els Premis Escolars Per a Evitar Entropessades en matèria d'Accessibilitat al Medi Físic 2005-2006 (DOGV núm. 5.152, de 12 de desembre de 2005), va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, tot quedant condicionat el finançament d'estes ajudes a l'aprovació dels crèdits corresponents.  
Una vegada aprovada i publicada la Llei 15/2005, de 26 de desembre, de la Generalitat, de Pressupostos de la Generalitat per a l'exercici 2006 (DOGV núm. 5.166, de data 30 de desembre de 2005), en aplicació d'allò que estableix l'article 18 de l'esmentada Orde, i d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Orde de 29 de novembre de 2005 de la Conselleria de Benestar Social per la qual es convoquen els Premis Escolars Per a Evitar Entropessades en matèria d'Accessibilitat al Medi Físic (2005-2006).  
Per tot això, i fent ús de les facultats que em confereix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Donar publicitat dels crèdits pressupostaris i la línia de subvenció destinada a finançar les ajudes regulades en l'Orde de 29 de novembre de 2005 de la Conselleria de Benestar Social, per la qual es convoquen els Premis Escolars Per a Evitar Entropessades en matèria d'Accessibilitat al Medi Físic 2005-2006 (DOGV núm. 5.152, de 12 de desembre de 2005), que s'indiquen a continuació, tots ells a càrrec del programa pressupostari 313.40 Integració Social Discapacitat :  
1. Denominació: Premis Escolars Per a Evitar Entropessades  
. Línia de subvenció:T5393/000/06  
. Consignació pressupostària: 8.000 euros  
. Procedència i quantia dels fons:  
Propis no condicionats: 8.000 euros  
Segon  
D'acord amb la normativa vigent, per a l'exercici 2006, el règim general de lliuraments per a les transferències corrents i de capital serà el que estableix l'article 47 bis del Text Refós de la Llei d'Hisenda Pública de la Generalitat Valenciana (DOGV núm. 1.588, de 17.07.91).  
Tercer  
Els crèdits publicats tenen el caràcter de màxims i no podran concedir-se subvencions una vegada esgotats, circumstància que s'haurà de publicar en el Diari Oficial de la Generalitat Valenciana.   
D'altra banda, si com a conseqüència de transferències pressupostàries es modifiquen estos crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.   
València, 21 de març de 2006.. La consellera: Alicia de Miguel García.